Kognitivno-bihevioralna terapija
Kognitivno-bihevioralna terapija (CBT) (u značenju terapija shvatanja i ponašanja) jeste "struktuirana, kratkoročna, prezentno orijentirana psihoterapija za depresiju, usmjerena ka rješavanju trenutnih problema i modificiranje disfunkcionalnog (netačnog i/ili nepomagajućeg) razmišljanja i ponašanja." Ime se odnosi na terapiju ponašanja, kognitivnu terapiju, te terapiju zasnovanu na kombinaciji osnovnih bihevioralnih i kognitivnih principa. Većina ljekara koji rade sa pacijentima koji se nose sa anksioznosti i depresijom koriste spoj kognitivne i bihevioralne terapije. Ova tehnika podrazumijeva da mogu biti ponašanja koja ne mogu biti upravljana preko razumnih misli, ali radije dolaze zasnovane na prethodnom stanju iz okoline i ostalih vanjskih i/ili unutarnjih utjecaja. CBT je "usredotočena na problem" (primjenjiva za specifične probleme) i "akcijski orijentirana" (ljekar pokušava pomoći pacijentu u odabiru posebnih strategija za adresiranje tih problema), ili direktivna u svom ljekarskom pristupu. CBT se pokazala kao efektivna za tretman raznih stanja, uključujući poremećaj ponašanja, anksiozni poremećaj, poremećaj ličnosti, poremećaj jedenja, poremećaj korištenja supstanci, Tic poremećaj, te psihotični poremećaji. Većina CBT tretmanskih programa za posebne poremećaje se ocjenjuju po efikasnosti; trend zdravstvene njege tretmana baziranog na dokazima, gdje se posebni tretmani za simptomatske dijagnoze preporučuju, preferira CBT u odnosu na ostale pristupe kao npr. psihodinamične tretmane. Ipak, ostali istražioci se pitaju za validnost takvih tvrdnji u vezi sa superiornosti CBT-a u odnosu na druge tretmane.